|  |
| --- |
| **Analýza vplyvov na životné prostredie** |
| *V prípade, že je predkladaný materiál posudzovaný podľa Zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (EIA/SEA), tak nie je nutné vypĺňať túto analýzu. Proces EIA/SEA nahrádza Analýzu vplyvov na životné prostredie podľa Jednotnej metodiky na posudzovanie vybraných vplyvov. Túto informáciu je potrebné uviesť v Doložke vybraných vplyvov a v Poznámkach uviesť odkaz na proces. Pred predložením do PPK je však nutné mať Záverečné stanovisko z EIA/SEA procesu.* |
| **5.1 Ktoré zložky životného prostredia (najmä klimatickú zmenu, ovzdušie, voda, horniny, pôda, organizmy) budú predkladaným materiálom ovplyvnené, a aký bude ich vplyv?** |
| *(Typ, veľkosť a rozsah vplyvu. Popíšte základné vplyvy na jednotlivé zložky životného prostredia)* |
| 5.1.1 Vplyvy na ovzdušie (*množstvo očakávaných navýšených alebo ušetrených emisií ovzdušie znečisťujúcich látok)*:*Ovzdušie – pozitívny vplyv.* Odvetvie elektroenergetiky zohráva kľúčovú rolu v plnení povinnosti znížiť emisie skleníkových plynov v Európskej únii (ďalej len „EÚ“) do roku 2030 aspoň o 40 % s očakávaným podielom obnoviteľných zdrojov energie (ďalej len „OZE“) na úrovni 50 %.Legislatívne návrhy v oblasti revízie dizajnu trhu s elektrinou spolu s úpravami v oblasti obnoviteľných zdrojov (tzv. smernica RED III) a energetickej efektívnosti tvoria základ pre splnenie klimaticko – energetických cieľov EÚ do roku 2030 a 2050.Jedným z hlavných cieľov revízie dizajnu trhu s elektrinou je zlepšenie podmienok potrebných na trhovú integráciu nových kapacít obnoviteľných zdrojov. Smernice (v spojení s nariadením) podporujú zvyšovanie podielu obnoviteľných zdrojov na výrobe elektriny (OZE-E), ako aj v sektore budov a dopravy v kontexte politických cieľov EÚ 2030/ 2050. Smernica RED III rieši nielen dekarbonizáciu energetiky, ale aj priemyslu a sektora dopravy.Očakávajú sa pozitívne vplyvy na životné prostredie, najmä na zníženie emisií skleníkových plynov. Sektor dopravy je zodpovedný za takmer 24% konečnej spotreby energií na Slovensku, pričom konečná spotreba energie v sektore dopravy za obdobie rokov 2005 – 2021 zaznamenala nárast. Najväčší podiel na konečnej spotrebe energie v doprave tvorí konečná spotreba kvapalných palív (89%), pričom podiel konečnej spotreby tuhých palív, plynných palív ako aj elektrickej energie ostáva zatiaľ malý. Najviac sa na spotrebe palív a elektriny v sektore dopravy podieľa cestná doprava, kde došlo v roku 2022 k nárastu spotreby pohonných hmôt (automobilových benzínov a nafty) o viac ako 16 % oproti roku 2010. V roku 2022 v cestnej doprave spotreba benzínu a nafty predstavovala 88 %, spotreba elektriny a plynu bola zanedbateľné. Podiel OZE v doprave na Slovensku dosiahol v roku 2023 úroveň 9,2%, čím sa Slovensko radí k priemeru v rámci EÚ. Sektor dopravy na Slovensku má významný potenciál v oblasti dekarbonizácie, ktorú možno podporiť rôznymi metódami okrem iného napríklad zvýšením podielu alternatívnych ekologickejších pohonov v doprave. Podporením zvyšovania podielu OZE v doprave napríklad aj prostredníctvom zavedenia schémy a vytvorenia tzv. trhoviska pre kredity generované dodávkami elektriny do elektrických vozidiel (EV) prostredníctvom dobíjacej infraštruktúry sa má dosiahnuť postupné znižovanie využívania fosílnych palív, čo následne prispeje k zlepšovaniu kvality ovzdušia a znižovaniu výskytu respiračných a kardiovaskulárnych ochorení. Hoci sa kvalita ovzdušia na Slovensku zlepšuje, limity častíc PM10 sú dlhodobo prekračované (v 2022 bol medián koncentrácie PM10 35 µg/m3. Napr. v ČR to bolo 33 µg/m3, v Rakúsku 26 µg/m3 a Fínsku 19 µg/m3). Vplyvy sú hodnotené na úrovni EÚ a nie je ich možné detailnejšie odhadnúť na národnej úrovni.Uplatňovanie Nariadenia Európskeho parlamentu a Rady (EÚ) 2024/1787 z 13. júna 2024 o znižovaní emisií metánu v odvetví energetiky a o zmene nariadenia (EÚ) 2019/942 zabezpečí zníženie týchto emisií.Emisie metánu sú zahrnuté v rozsahu pôsobnosti cieľov Únie v oblasti znižovania emisií skleníkových plynov do roku 2030, ktoré sú stanovené v nariadení (EÚ) 2021/1119, a záväzných vnútroštátnych cieľov v oblasti znižovania emisií podľa nariadenia Európskeho parlamentu a Rady (EÚ) 2018/842. |
| 5.1.2 Vplyvy na vodu vrátane odpadových vôd (*množstvo pitnej a úžitkovej vody, akým spôsobom a odkiaľ budú vodné zdroje získavané, množstvo a spôsob likvidácie/nakladania s odpadovými vodami a pod.):***Nie** |
| 5.1.3 Vplyvy na pôdu a horninové prostredie:**Nie** |
| 5.1.4 Vplyvy na organizmy:**Nie** |
| 5.1.5 Vplyvy na odpady (*koľko akého druhu odpadu bude prijatím a realizovaním predkladaného materiálu produkované, ako s ním bude nakladané a ako prispeje materiál k rozvoju a posilneniu obehovej ekonomiky*):**Nie** |
| **5.2 Bude mať predkladaný materiál vplyv na chránené územia a ak áno, aký?**  |
| *Popíšte typ, veľkosť a rozsah vplyvu. Popíšte na ktoré chránené územia môže mať predkladaný materiál vplyvy (Natura 2000, národné parky, CHKO a pod.) Do ktorých stupňov ochrany bude prekladaný materiál zasahovať.***Nie** |
| **5.3 Bude mať predkladaný materiál vplyv na zmenu klímy a ak áno, aký? (typ, veľkosť a rozsah vplyvu).**  |
| *Popíšte, akým spôsobom (pozitívne, negatívne) sa bude predkladaný materiál podieľať na znižovaní emisií skleníkových plynov a na adaptácii na zmenu klímy.*Očakávajú sa pozitívne vplyvy na zmenu klímy najmä znižovaním závislosti na fosílnych palivách v sektore energetiky, dopravy ako aj budov, nakoľko sa podporí a urýchli výstavba a využívanie energie z OZE a v mieste spotreby. Podpora využívania zdrojov OZE v mieste spotreby ako aj zdieľanie elektriny vyrobenej z OZE prispeje k znižovaniu závislosti na fosílnych zdrojoch. |
| **5.4 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Popíšte typ, veľkosť a rozsah cezhraničných vplyvov.* Áno. Ide o iniciatívu Európskej komisie a týka sa všetkých členských štátov Európskej únie. Smernica spoločne s nariadením o spoločných pravidlách na vnútornom trhu s elektrinou by mali zásadným spôsobom prispievať k predpokladanému zvýšeniu podielu obnoviteľných zdrojov na konečnej spotrebe energie do roku 2030 na 42,5%.Očakávajú sa pozitívne súvisiace vplyvy na životné prostredie presahujúce štátne hranice najmä na znižovanie emisií skleníkových plynov a na zlepšenie kvality ovzdušia vplyvom zníženia využívania fosílnych palív. Vplyvy sú hodnotené na úrovni EÚ pričom nie je možné spoľahlivo odhadnúť cezhraničné vplyvy. |
| **5.5 Aké opatrenia budú prijaté na zmiernenie negatívneho vplyvu na životné prostredie?** |
| *Uveďte konkrétne všetky kompenzačné opatrenia, ktoré budú prijaté na zmiernenie uvádzaných vplyvov.*  |